b"\n_START_ARTICLE_\nCiklotimija\n_START_PARAGRAPH_\nCiklotimija (gr. \xce\xba\xcf\x8d\xce\xba\xce\xbb\xce\xbf\xcf\x82 'ratas' + gr. \xce\xb8\xcf\x85\xce\xbc\xcf\x8c\xcf\x82 'dvasia, siela')\xc2\xa0\xe2\x80\x93 l\xc4\x97tinis nuotaik\xc5\xb3 sutrikimas, \xc5\xa1velnesnis ir ma\xc5\xbeiau ry\xc5\xa1kus nei bipoliniai nuotaikos sutrikimai.\n_START_SECTION_\nLigos apib\xc5\xabdinimas\n_START_PARAGRAPH_\nNeretai ciklotimija pasirei\xc5\xa1kia grupe \xc4\xafvairi\xc5\xb3 nuotaikos sutrikim\xc5\xb3, lydim\xc5\xb3 hipomanijos ir lengvos/vidutinio sunkumo depresijos epizodu. Pacientai paprastai jau\xc4\x8diasi gana stabiliai, ta\xc4\x8diau savijaut\xc4\x85 lydi ai\xc5\xa1k\xc5\xabs emocij\xc5\xb3 pakilimai, ne tokie ry\xc5\xa1kus kaip manijos, ir nusileidimai, primenantys \xc5\xa1velnios/vidutinio sunkumo depresijos epizodus. Tokia b\xc5\xabkl\xc4\x97 turi t\xc4\x99stis ne ma\xc5\xbeiau 2 met\xc5\xb3 su ne daugiau kaip dviem vienas paskui kit\xc4\x85 sekan\xc4\x8di\xc5\xb3 normalios nuotaikos m\xc4\x97nesi\xc5\xb3. Pagrindinis skirtumas nuo pirmo tipo bipolinio nuotaikos sutrikimo, ciklotimija sergantys asmenys b\xc5\xabna gana produktyv\xc5\xabs, kartais net pernelyg. tai bipolinio sutrikimo (anks\xc4\x8diau vadinto maniakine depresija) forma, kuriai b\xc5\xabdingi nuolatiniai afektiniai sutrikimai, besit\xc4\x99siantys ilgus metus. D\xc4\x97l lengvesn\xc4\x97s eigos dar vadinama \xe2\x80\x9e\xc5\xa1velniuoju dvipoliu sutrikimu\xe2\x80\x9c. Vaikams liga t\xc4\x99siasi ne trumpiau nei metus, suaugusiesiems- ne trumpiau nei dvejus metus. Ciklotimijos atosl\xc5\xabgiai paprastai b\xc5\xabna ne ilgesni nei du m\xc4\x97nesiai. Liga pasi\xc5\xbeymi nuotaik\xc5\xb3 kaita, kuri pasirei\xc5\xa1kia da\xc5\xbenai besikei\xc4\x8dian\xc4\x8diais depresijos ir lengvai pakilios nuotaikos periodais, i\xc5\xa1 kuri\xc5\xb3 nei vienas n\xc4\x97ra pakankamai sunkus ar ilgas, kad b\xc5\xabt\xc5\xb3 galima diagnozuoti bipolin\xc4\xaf ar pasikartojant\xc4\xaf depresin\xc4\xaf sutrikim\xc4\x85.\n_START_SECTION_\nLigos pa\xc5\xbeeid\xc5\xbeiamas organas ar k\xc5\xabno dalis:\n_START_PARAGRAPH_\nNerv\xc5\xb3 sistema\n_START_SECTION_\nLigos da\xc5\xbeniausiai pa\xc5\xbeeid\xc5\xbeiam\xc5\xb3 asmen\xc5\xb3 grup\xc4\x97\n_START_PARAGRAPH_\nCiklotimijos da\xc5\xbenis siekia 0,4-1%. Jis labai pana\xc5\xa1us tarp vyr\xc5\xb3 ir moter\xc5\xb3, ta\xc4\x8diau moterys da\xc5\xbeniau kreipiasi pagalbos. 15-50% sergan\xc4\x8di\xc5\xb3j\xc5\xb3 ciklotimija gali progresuoti iki bipolinio afektinio sutrikimo (1 ir 2 tip\xc5\xb3).\n_START_SECTION_\nLigos prie\xc5\xbeastys ir rizikos veiksniai\n_START_PARAGRAPH_\nTiksli ligos prie\xc5\xbeastis n\xc4\x97ra \xc5\xbeinoma, ta\xc4\x8diau moksli\xc5\xa1kai \xc4\xafrodyta, jog sutrikimas yra paveldimas ir labai svarb\xc5\xb3 vaidmen\xc4\xaf atlieka genetinis faktorius.\n_START_SECTION_\nLigos simptomai ir po\xc5\xbeymiai\n_START_PARAGRAPH_\nCiklotimija charakterizuojama trumpais depresijos epizodais, kurie kaitaliojasi su manijos epizodais ir neatitinka did\xc5\xbei\xc5\xb3j\xc5\xb3 nuotaikos sutrikim\xc5\xb3 kriterij\xc5\xb3._NEWLINE_Depresijos distimijos epizodas: \xc5\xa1ios faz\xc4\x97s simptomai apima sunkumus priimant sprendimus, sprend\xc5\xbeiant problemas, prast\xc4\x85 atmint\xc4\xaf, savikriti\xc5\xa1kum\xc4\x85, \xc5\xbeem\xc4\x85 sav\xc4\x99s vertinim\xc4\x85, pesimizm\xc4\x85, destruktyvias mintis, li\xc5\xabdes\xc4\xaf, apatij\xc4\x85, bevilti\xc5\xa1kum\xc4\x85, bej\xc4\x97gi\xc5\xa1kum\xc4\x85 ir irzlum\xc4\x85. Taip pat b\xc5\xabdingas greitas kantryb\xc4\x97s netekimas, motyvacijos tr\xc5\xabkumas, socialinis abejingumas, apetito poky\xc4\x8diai, suma\xc5\xbe\xc4\x97j\xc4\x99s libido, apsileidimas, silpnumas ir nemiga._NEWLINE_Hipomanijos epizodas: gera nuotaika ir euforija, optimizmas, auk\xc5\xa1tas sav\xc4\x99s vertinimas, greita kalba ir mintys, agresyvus ar prie\xc5\xa1i\xc5\xa1kas elgesys, pakantumo kitiems tr\xc5\xabkumas, sujaudinimas, padid\xc4\x97j\xc4\x99s fizinis aktyvumas, padid\xc4\x97j\xc4\x99s i\xc5\xa1laidumas, sustipr\xc4\x97ja tiksl\xc5\xb3 siekimas ir nor\xc5\xb3 tenkinimas, padid\xc4\x97j\xc4\x99s lytinis potraukis, suma\xc5\xbe\xc4\x97j\xc4\x99s miego poreikis, i\xc5\xa1sibla\xc5\xa1kymas, suma\xc5\xbe\xc4\x97j\xc4\x99s geb\xc4\x97jimas susikaupti.\n_START_SECTION_\nLiga diagnozuojama\n_START_PARAGRAPH_\nPer pastaruosius 2 metus (vaikams ir paaugliams 1 metus) kaitaliojasi hipomanijos ir depresijos epizodai, kurie neatitinka did\xc5\xbei\xc5\xb3j\xc5\xb3 nuotaikos sutrikim\xc5\xb3 kriterij\xc5\xb3. Normalios nuotaikos epizodas per tuos 2 metus t\xc4\x99s\xc4\x97si ne ilgiau kaip vienas paskui kit\xc4\x85 sekan\xc4\x8dius 2 m\xc4\x97nesius. Nebuvo did\xc5\xbeiosios depresijos, manijos ir mi\xc5\xa1raus sutrikimo. Pacientas neserga/n\xc4\x97ra \xc4\xaftariamas sergantis schizofrenija, schizoidiniais sutrikimais, didyb\xc4\x97s manija ar psichoz\xc4\x97mis. Simptomai n\xc4\x97ra susij\xc4\x99 su abstinencija, medikamentais ar somatine liga, pavyzd\xc5\xbeiui, hipertiroidizmas. Simptomai sukelia disfunkcij\xc4\x85 asmeniniame ir socialiniame gyvenime._NEWLINE_Esminis diagnostikos po\xc5\xbeymis yra nuolatinis nuotaikos svyravimas, apimantis daug lengvos depresijos arba lengvo pakilumo period\xc5\xb3, kuri\xc5\xb3 n\xc4\x97 vienas n\xc4\x97ra pakankamai ai\xc5\xa1kus arba u\xc5\xbesit\xc4\x99s\xc4\x99s, kad b\xc5\xabt\xc5\xb3 galima nustatyti bipolin\xc4\xaf afektin\xc4\xaf sutrikim\xc4\x85 arba pasikartojant\xc4\xaf depresin\xc4\xaf sutrikim\xc4\x85. Nuotaika gali pasikeisti i\xc5\xa1 depresijos \xc4\xaf manij\xc4\x85 per kelias dienas ar kelias savaites. Kartais nuotaikos kitimai gali b\xc5\xabti net kas kelias valandas. Jei asmuo yra hipomanijos b\xc5\xabsenoje miegas b\xc5\xabna trumpas, o depresijos\xc2\xa0\xe2\x80\x93 \xe2\x80\x9enegali atsikelti i\xc5\xa1 lovos\xe2\x80\x9d._NEWLINE_Asmenys yra link\xc4\x99 patys \xe2\x80\x9egydytis\xe2\x80\x9d alkoholiu, nelegaliai gautais vaistais. Per ma\xc5\xbeiausiai dvej\xc5\xb3 met\xc5\xb3 ligos period\xc4\x85 gera, be simptom\xc5\xb3 b\xc5\xabsena pacientui gali trukti neilgiau kaip 2 m\xc4\x97nesius. \xc5\xa0is sutrikimas da\xc5\xbenai b\xc5\xabna pacient\xc5\xb3, sergan\xc4\x8di\xc5\xb3 bipoliniu afektiniu sutrikimu gimin\xc4\x97ms."